Diari Oficial de la Generalitat Valenciana


Sumari del DOGV 9452, del 19-10-2022 (2022/9432)

RESOLUCIÓ de 6 d'octubre de 2022, de la Secretaria Autonòmica d'Educació i Formació Professional, per la qual es fa pública la relació dels plans d'activitats proposats per les entitats col·laboradores reconegudes en la formació del professorat, per al curs escolar 2022-2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9432


Data del document
:   06-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 6 d'octubre de 2022, de la Secretaria Autonòmica d'Educació i Formació Professional, per la qual es fa pública la relació dels plans d'activitats proposats per les entitats col·laboradores reconegudes en la formació del professorat, per al curs escolar 2022-2023. [2022/9432]  
Vistes les sol·licituds presentades per al reconeixement d'entitats col·laboradores en la formació del professorat i de les activitats de formació permanent per al curs escolar 2022-2023.  
Complint els requisits establits en la Resolució de 19 d'abril de 2022, de la Secretaria Autonòmica d'Educació i Formació Professional, de convocatòria per al reconeixement d'entitats col·laboradores en la formació del professorat i de les activitats de formació permanent que proposen per al curs escolar 2022-2023 (DOGV núm. 9334, de 09.05.2022).  
Considerant el que disposa l'Ordre 65/2012, de 26 d'octubre, de la Conselleria d'Educació, Formació i Ocupació, que regula el model de formació permanent del professorat i el disseny, reconeixement i registre de les activitats formatives.  
D'acord amb les competències atribuïdes pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV núm. 8859, de 24.11.2020), resolc:  
  
Primer  
Reconéixer les accions formatives proposades en els plans d'activitats per les entitats col·laboradores reconegudes en la formació del professorat per al curs 2022-2023 que s'inclouen en l'annex I d'aquesta resolució.  
  
Segon  
No reconéixer les entitats que no compleixen els requisits establits en la normativa vigent i/o no autoritzar les accions formatives proposades per al curs 2022-2023 que s'inclouen en l'annex II d'aquesta resolució, pels motius que s'indiquen.  
  
Tercer  
Podrà participar en les activitats relacionades en l'annex I d'aquesta resolució:  
a) El personal docent i el personal tècnic educatiu amb destinació en centres educatius no universitaris de la Comunitat Valenciana en els quals s'impartisquen els ensenyaments regulats per la Llei orgànica d'educació.  
b) Personal docent i personal tècnic educatiu amb destinació en centres no universitaris des dels quals es presten serveis tècnics de suport educatiu als centres indicats en l'apartat anterior.  
c) Personal que haja finalitzat els graus i màster que condueixen a l'obtenció de la titulació docent, sempre que es troben inscrits en alguna de les borses de personal docent de la conselleria amb competència en matèria d'educació i este personal no supose més del 50% de participació en l'activitat.  
  
Quart  
El reconeixement de les activitats de formació contingudes en esta resolució no suposa l'acreditació ni l'adquisició de cap titulació o nivell oficial, encara que en la denominació de les activitats apareguen esmentats determinats títols o nivells.  
  
Cinqué  
Les activitats formatives autoritzades en la modalitat presencial es realitzaran d'acord amb les normes dictades per les autoritats sanitàries competents per a la gestió de la crisi sanitària ocasionada per la Covid-19 i les mesures preventives necessàries per a garantir la protecció de la seguretat i salut.  
Amb caràcter excepcional, per circumstàncies de salut pública sobrevingudes que impedisquen la realització d'activitats presencials, es podrà autoritzar pel Servei de Planificació i Gestió de la Formació Permanent del Professorat el canvi a la modalitat semipresencial o a distància.   
La modificació de l'activitat formativa proposada haurà de complir els requisits exigits en la Resolució de 19 d'abril de 2022, de la Secretaria Autonòmica d'Educació i Formació Professional, i en l'Ordre 65/2012, de 26 d'octubre, de la Conselleria d'Educació, Formació i Ocupació.  
El canvi de la modalitat quedarà registrat en l'Oficina Virtual d'Entitats Col·laboradores (OVIENT).  
  
Sisé  
D'acord amb l'apartat onze de la Resolució de 19 d'abril de 2022, de la Secretaria Autonòmica d'Educació i Formació Professional (DOGV 9334, 97.683619), una vegada finalitzada l'activitat, en el termini màxim de dos mesos, els usuaris acreditats per l'entitat hauran d'omplir, a través de l'Oficina Virtual d'Entitats Col·laboradores (OVIENT) https://ovient.edu.gva.es/ segons model establit, la relació de participants aptes i experts, amb expressió del nombre d'hores d'intervenció, i la memòria final de valoració global de l'activitat.  
En esta relació de participants aptes només s'haurà d'indicar el personal docent amb dret a certificat de reconeixement.  
Si es compleixen els requisits, el Servei de Registre i Acreditació Docent expedirà les diligències a nom dels participants, que acompanyaran els certificats expedits per l'entitat.   
  
Els certificats expedits per les entitats, acreditatius de la participació en activitats de formació, hauran de contindre la informació establida en l'annex I de l'Ordre 65/2012, de 26 d'octubre.  
  
Seté  
Contra la present resolució, que no posa fi a la via administrativa, podrà interposar-se un recurs d'alçada davant de la consellera d'Educació, Cultura i Esport, en el termini d'un mes des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, de 1 d'octubre, del procediment administratiu comú de les administracions públiques.  
  
València, 6 d'octubre de 2022.- El secretari autonòmic d'Educació i Formació Professional: Miguel Soler Gracia.